Seg tmezwura i yuran ungal s tutlayt n teqbyalit, tessers aẓru n lsas i tira tungalant tuntit s tutlayt taqbaylit, tagi d tamarut Linda KOUDACHE s wungal-is Aɛecciw ntmes i d-yeffɣen deg useggas n 2009 si teẓrigin Tasekla, d ungal i yesɛan 163 n yisebtar, tebḍa-t ɣef 12 n yixfawen, tewwi-d deg-s ɣef lḥif, tigujelt, tamuḥeqranit, tayri d waṭas n temsal-nniḍen, ungal-agi yella-d d tazwert i tlallit n waṭas n wungalen-nniḍen, yefka afud i waṭas n timyura akken ad refdent imru, ad ssenfalint ɣef wayen i tent-iceɣben d wayen i iḍerrun di timetti, imi ulac win izemren ad yefhem tameṭṭut am tmeṭṭut.